钦定古今图书集成/明伦汇编/氏族典/第357卷 > 《廖用贤尚友录》 > 林景渊
## 钦定古今图书集成/明伦汇编/氏族典/第357卷 > 《廖用贤尚友录》 > 林景渊

按《闽书》：景渊，字深父，崇宁二年进士，历官知惠州，招
捕土寇刘德隆，降诏奖谕。未几，请老，尝梦神人赠以
诗，有“蓬莱兜率”语。一日，命家人具袍笏曰：“吾将朝，真
去矣。”时李邴与之邻居，闻之，折简来言曰：“释老之道
与孔子不殊，但会曾子易箦，子路结缨，无馀事矣。”景
渊启简视之，整衣冠卒。